Fakulteitsopening: Koos Kombuis | TEO website of the Faculty of Theology University of Pretoria / TEO Webwerf van die Fakulteit Teologie, U.P.
Fakulteitsopening: Koos Kombuis
And I’ve lost my fucking way…
Ek is nie ‘n Christen nie. Ek sal myself nooit ‘n Christen kan noem nie. Die woord “Christen” is te eng om die volle omvang van my reis na individuasie te omskryf. Vir my is bekering – want al drie hierdie bekerings was eintlik maar stasies op ‘n reis na een definisie van bekering – iets tegelyk eenvoudig en on-omskryfbaar.
Ek weet nie wat om my geloof te noem nie. Maar ek kan my eenvoudig nie die lewe voorstel sonder hierdie geloof nie. Ek vermoed dit is die wil en begeerte van God om elke mens op aarde so te lei soos Hy my gelei het, vanaf kindsbeen, deur die naïewe geloof in sprokies en gelykenisse en fabels, deur al die versoekings en seerkry en teleurstelling van die gebroke werklikheid tot by ‘n volwasse, vrywillige, intelligente verhouding met Hom – of Haar.